Врховна Команда му даје тежак и одговоран задатак, организацију санитетских возова. Санитетски возови су за рат 1912. године морали бити преуређени и доведени у могућност, да се рањеници удобно преносе на дуга одстојања. Ово је све извршено за релативно кратко време, јер смо већ у самом почетку операција имали два воза, а касније још један, тако да смо имали укупно три санитетска воза. Ниједна друга војска, ни савезничка ни непријатељска, за време Балканског рата није имала уређене санитетске возове. Три, санитетска српска воза, формирана 1912. године превезла су, са свих бојишта у Балканским ратовима око 110.000 српских и савезничких рањеника и болесника.